CELEX: 32017R2168
Language: sl
Date: 2017-09-20 00:00:00
Title: Delegirana uredba Komisije (EU) 2017/2168 z dne 20. septembra 2017 o spremembi Uredbe (ES) št. 589/2008 glede tržnih standardov za jajca iz proste reje, kadar je dostop kokoši do izpustov na prostem omejen

22.11.2017   
            
            
               SL
            
            
               Uradni list Evropske unije
            
            
               L 306/6
            
         DELEGIRANA UREDBA KOMISIJE (EU) 2017/2168
   z dne 20. septembra 2017
   o spremembi Uredbe (ES) št. 589/2008 glede tržnih standardov za jajca iz proste reje, kadar je dostop kokoši do izpustov na prostem omejen
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 75(2) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 589/2008 (2) določa podrobna pravila za izvajanje Uredbe Sveta (ES) št. 1234/2007 (3) glede tržnih standardov za jajca. Zlasti točka 1 Priloge II k Uredbi (ES) št. 589/2008 določa minimalne zahteve za „jajca iz proste reje“.
            
         
               (2)
            
            
               Uredba (EU) št. 1308/2013, ki je nadomestila Uredbo (ES) št. 1234/2007, Komisijo pooblašča za sprejemanje delegiranih aktov v zvezi s tem skladno s členom 227 Uredbe.
            
         
               (3)
            
            
               Točka 1(a) Priloge II k Uredbi (ES) št. 589/2008 določa obdobje odstopanja za trženje jajc z oznako „jajca iz proste reje“ v primerih omejenega dostopa do izpustov na prostem zaradi omejitev, sprejetih v skladu z zakonodajo Unije, vključno z veterinarskimi omejitvami za varovanje zdravja ljudi in živali, vendar to obdobje ne sme presegati dvanajst tednov. Po resnih izbruhih aviarne influence v Uniji se zdi potrebno določiti daljše obdobje odstopanja in nadalje pojasniti pravila, da bi se zagotovilo njihovo usklajeno izvajanje po vsej Uniji, zlasti v zvezi z začetkom obdobja odstopanja.
            
         
               (4)
            
            
               Prilogo II k Uredbi (ES) št. 589/2008 bi bilo zato treba ustrezno spremeniti.
            
         
               (5)
            
            
               Za zagotovitev takojšnjega izvajanja tega ukrepa bi morala Uredba začeti veljati tretji dan po objavi v Uradnem listu Evropske unije –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 589/2008 se nadomesti z besedilom iz Priloge k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. septembra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  Uredba Komisije (ES) št. 589/2008 z dne 23. junija 2008 o podrobnih pravilih za izvajanje Uredbe Sveta (ES) št. 1234/2007 glede tržnih standardov za jajca (UL L 163, 24.6.2008, str. 6).
   
      (3)  Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (UL L 299, 16.11.2007, str. 1).
   
      PRILOGA
      
         Minimalne zahteve, ki jih morajo izpolnjevati proizvodni sistemi za različne načine reje kokoši nesnic
      
      
               
                  1.
               
               
                  „Jajca iz proste reje“ morajo biti proizvedena v proizvodnih sistemih, ki izpolnjujejo najmanj pogoje iz člena 4 Direktive Sveta 1999/74/ES (1).
                  Izpolnjeni morajo biti zlasti naslednji pogoji:
                  
                              (a)
                           
                           
                              čez dan morajo imeti kokoši stalen dostop do izpustov na prostem. Vendar ta zahteva proizvajalcu ne preprečuje omejevanja dostopa za omejeno obdobje v jutranjih urah, ki je v skladu z običajno dobro prakso reje, vključno z dobro živinorejsko prakso.
                              Če ukrepi, sprejeti v skladu z zakonodajo Unije, zahtevajo omejitev dostopa kokoši do izpustov na prostem zaradi varovanja zdravja ljudi ali živali, se lahko jajca ne glede na to omejitev tržijo kot „jajca iz proste reje“, pod pogojem, da dostop kokoši nesnic do izpustov na prostem ni bil omejen za neprekinjeno obdobje več kot 16 tednov. To najdaljše obdobje se začne na dan, ko je bil dostop zadevnih kokoši, ki so bile istočasno združene v skupino, do izpustov na prostem dejansko omejen;
                           
                        
                              (b)
                           
                           
                              izpusti na prostem, do katerih imajo kokoši dostop, so v glavnem pokriti z vegetacijo in se ne uporabljajo za druge namene razen za sadovnjake, gozdove in pašnike, če slednje dovolijo pristojni organi;
                           
                        
                              (c)
                           
                           
                              največja obremenitev v izpustih na prostem ne sme presegati 2 500 kokoši na hektar zemljišča, ki je na voljo kokošim, ali ene kokoši na 4 m2. Vendar pa mora tam, kjer je na kokoš na voljo vsaj 10 m2 in se izvaja kroženje, kokoši pa imajo v času življenja jate dostop do celotnega območja, vsaka uporabljena ograda vedno zagotavljati najmanj 2,5 m2 na kokoš;
                           
                        
                              (d)
                           
                           
                              izpusti na prosto ne smejo segati prek polmera 150 m od najbližje izpustne odprtine. Vendar pa je dovoljeno podaljšanje do 350 m od najbližje izpustne odprtine, če je zadostno število pokritih prostorov iz člena 4(1)(3)(b)(ii) Direktive 1999/74/ES enakomerno razporejenih po celotnem zunanjem izpustu, z najmanj štirimi pokritimi prostori na hektar.
                           
                        
            
               
                  2.
               
               
                  „Jajca iz hlevske reje“ morajo biti proizvedena v proizvodnih sistemih, ki izpolnjujejo najmanj pogoje iz člena 4 Direktive 1999/74/ES.
               
            
               
                  3.
               
               
                  „Jajca iz baterijske reje“ morajo biti proizvedena v proizvodnih sistemih, ki izpolnjujejo najmanj:
                  
                              (a)
                           
                           
                              pogoje iz člena 5 Direktive 1999/74/ES do 31. decembra 2011 ali
                           
                        
                              (b)
                           
                           
                              pogoje iz člena 6 Direktive 1999/74/ES.
                           
                        
            
               
                  4.
               
               
                  Države članice lahko dovolijo odstopanja od točk 1 in 2 te priloge za obrate z manj kot 350 kokošmi nesnicami ali tiste, ki gojijo plemenske kokoši nesnice, kar zadeva obveznosti iz drugega stavka točke 1(d) ter iz točk 1(e), 2, 3(a)(i) in (b)(i) člena 4(1) Direktive 1999/74/ES.
               
            
         (1)  Direktiva Sveta 1999/74/ES z dne 19. julija 1999 o minimalnih standardih za zaščito kokoši nesnic (UL L 203, 3.8.1999, str. 53).